รัฐบาลไทย-ข่าวทำเนียบรัฐบาล-รมว.พม. เปิดศูนย์ฝึกอาชีพคนพิการอาเซียน “ยิ้มสู้ คาเฟ่” ของมูลนิธิสากลเพื่อคนพิการ พร้อมยกเป็นศูนย์กลางส่งเสริมอาชีพและพัฒนาคุณภาพชีวิตคนพิการในระดับภูมิภาคเอเชีย
วันพุธที่ 27 กันยายน 2560
รมว.พม. เปิดศูนย์ฝึกอาชีพคนพิการอาเซียน “ยิ้มสู้ คาเฟ่” ของมูลนิธิสากลเพื่อคนพิการ พร้อมยกเป็นศูนย์กลางส่งเสริมอาชีพและพัฒนาคุณภาพชีวิตคนพิการในระดับภูมิภาคเอเชีย
รมว.พม. เปิดศูนย์ฝึกอาชีพคนพิการอาเซียน “ยิ้มสู้ คาเฟ่” ของมูลนิธิสากลเพื่อคนพิการ พร้อมยกเป็นศูนย์กลางส่งเสริมอาชีพและพัฒนาคุณภาพชีวิตคนพิการในระดับภูมิภาคเอเชีย
วันนี้ (27 ก.ย. 60) เวลา 10.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดศูนย์ฝึกอาชีพคนพิการอาเซียน "ยิ้มสู้ คาเฟ่” ของมูลนิธิสากลเพื่อคนพิการ เพื่อเป็นศูนย์กลางการส่งเสริมอาชีพและพัฒนาคุณภาพชีวิตคนพิการในระดับภูมิภาคเอเชีย และเป็นการประชาสัมพันธ์แหล่งจําหน่ายผลิตภัณฑ์ของคนพิการแก่ประชาชนทั่วไป โดยมีคณะผู้บริหารกระทรวง พม. ร่วมลงพื้นที่ พร้อมด้วย ศาสตราจารย์วิริยะ นามศิริพงศ์พันธุ์ ประธานมูลนิธิสากลเพื่อคนพิการ และหน่วยงานที่เกี่ยวข้อง ให้การต้อนรับ ณ มูลนิธิสากลเพื่อคนพิการ ถนนอรุณอมรินทร์ กรุงเทพฯ
พลตํารวจเอก อดุลย์กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมส่งเสริมและพัฒนาคุณภาพชีวิตคนพิการ (พก.)ได้ตระหนักถึงความสําคัญของคนพิการ ในการส่งเสริมสิทธิและสวัสดิการของคนพิการ โดยเพิ่มสวัสดิการเบี้ยความพิการ การส่งเสริมการมีงานทําและการจ้างงานคนพิการ การส่งเสริมการมีรายได้และการมีงานทําของคนพิการ เพื่อให้คนพิการมีอาชีพ มีรายได้ สามารถเลี้ยงตนเองได้ โดยความร่วมมือในรูปแบบประชารัฐเพื่อสังคม รวมทั้งการสนับสนุนให้คนพิการได้รับบริการด้านการศึกษา บริการสุขภาพ การจัดทําสิ่งอํานวยความสะดวกสําหรับคนพิการ โดยมีเป้าหมายการพัฒนาที่ยั่งยืน ไม่ทิ้งใครไว้ข้างหลัง เป็นการเปลี่ยนคนพิการจาก "ภาระ” ให้เป็น "พลัง” ของครอบครัว สังคม และประเทศชาติ
พลตํารวจเอก อดุลย์กล่าวต่อไปว่า กระทรวง พม. โดย พก. และมูลนิธิสากลเพื่อคนพิการได้ตระหนักถึงความสําคัญของการส่งเริมอาชีพให้คนพิการมาอย่างต่อเนื่อง ซึ่งวันนี้ได้เปิดศูนย์ฝึกอาชีพคนพิการอาเซียน "ยิ้มสู้ คาเฟ่” ของมูลนิธิสากลเพื่อคนพิการ เพื่อเป็นศูนย์กลางการส่งเสริมอาชีพและพัฒนาคุณภาพชีวิตคนพิการในระดับภูมิภาคเอเชีย และเป็นการประชาสัมพันธ์แหล่งจําหน่ายผลิตภัณฑ์ของคนพิการแก่ประชาชนทั่วไปอย่างกว้างขวาง ในโอกาสนี้ ตนขอชื่นชมการดําเนินงานของมูลนิธิสากลเพื่อคนพิการ ที่ได้ดําเนินงานให้บริการคนพิการทางด้านการศึกษา สังคม และสวัสดิการเพื่อการพัฒนาคุณภาพชีวิตคนพิการอย่างต่อเนื่อง ซึ่งนับว่าได้ช่วยแบ่งภาระของภาครัฐได้เป็นอย่างมาก อาทิ โครงการบ้านยิ้มสู้ สร้างโอกาสการศึกษาแก่เด็กเล็กผู้พิการ โครงการหอศิลป์ยิ้มสู้ ที่จัดแสดงผลงานศิลปะ และผลิตภัณฑ์ของคนพิการ โครงการศูนย์บริการการถ่ายทอดและการสื่อสารสําหรับคนหูหนวก TTRS โครงการศูนย์จัดหางานและฝึกอาชีพสําหรับคนหูหนวก โครงการจัดตั้งศูนย์ฝึกอาชีพคนพิการอาเซียน และโครงการร้านกาแฟยิ้มสู้คาเฟ่ เป็นต้น
"การเปิดศูนย์ฝึกอาชีพคนพิการอาเซียน "ยิ้มสู้ คาเฟ่” และการมาเยี่ยมชมการดําเนินงานของมูลนิธิสากลเพื่อคนพิการ ในครั้งนี้ นับว่าเป็นการส่งเสริมให้คนพิการมีอาชีพ มีรายได้ ยังจะทําให้คนพิการรู้สึกว่าตนเองมีคุณค่า เกิดความภาคภูมิใจ มีความมั่นใจในตนเองและได้รับการยอมรับจากสังคมมากขึ้น ทั้งนี้ กระทรวง พม. ยินดีให้ความร่วมมือ และให้การสนับสนุนการดําเนินงานของมูลนิธิสากลเพื่อคนพิการอย่างต่อเนื่อง”พลตํารวจเอก อดุลย์กล่าวในตอนท้าย